
                       ОКРУЖНИ СУД У ТРЕБИЊУ

         







На основу члана 43. став 2.  тачка з) и члана 241. Закона о кривичном поступку Републике Српске (Сл. Гл. РС бр. 53/12) п о д и ж е: 
О П Т У Ж Н И Ц У

Против:  


Милишић Спаса, рођен 1988. године у Требињу, 
Што је: 

1. Дана 11.02.2018. године, око 02,55 часова у Требињу, гдје је као гост боравио у угоститељском објекту „Мерлот“ са својим друштвом за једним столом, док се Ш.Н. са својим друштвом налазио у непосредној близини њих за другим столом, гдје су сви међусобно комуницирали, прилазили једни другима и конзумирали алкохол, да би у једном моменту након краће расправе са Ш.Н. због већ од раније неријешених и поремећених односа са њим око дјевојке Ч. Д., изашао је из кафића са намјером да узме и донесе нож, када се након извјесног времена вратио у кафић доносећи са собом нож дужине сјечива 15 цм, дужине дршке  12 цм жуто - црне боје дршке, са натписом на сјечиву „Columbia USA SABER patent No 201130062825.3 SA 20“, који је био сакрио, а потом на неупадљив начин пришао је до Ш.Н. са којим се већ од раније познавао, те искористио наведену прилику, раније познанство, повјерење и дружење, тренутак када се Ш.Н. није надао и очекивао шта ће се десити, загрлио га је и у намјери да га лиши живота у једном моменту замахнуо је ножем према њему и убо га у предјелу лијеве стране врата наносећи му тешку тјелесну повреду опасну по живот у виду убодине у предјелу лијеве бочне стране врата дужине око 38 мм, која се каналом дубине око 8 цм пружа смјером с лијева у десно и одозго лако наниже кроз структуре врата гдје прекида и у потпуности пресјеца крвне судове врата и то заједничку главену артерију, унутрашњу вратну вену као и живац луталац, гдје се канал ране завршава у зјапу душника који претходно пресјеца, као и повреду у виду режњевите сјекотине на надланеној страни лијеве подлактице лучног изгледа промјера 30x13мм, која захвата само кожу и поткожно ткиво, која је настала у моменту одбране, након чега радник кафића М.П., видјевши да Спасо у руци држи нож, пришао му је у намјери да отме нож како би спријечио даљи напад, па га је том приликом он повриједио поменутим ножем у предјелу длана лијеве шаке, наносећи му тешку тјелесну повреду у виду сјекотине на лијевом длану (у пројекцији главица 2,3 и 4 метакарпалне кости) дуга до око 8 цм и дубока „до кости“ гдје су у простору ране пресјечене мишићне тетиве дубоких и површних примицача 2. и 3. прста, интристички мишићи те ситни крвни судови и нерви тог предјела, док кости нису захваћене, тј. оштећене, а Ш.Н. је тада након задобијених повреда изашао из кафића, те возилом Хитне помоћи превезен у Болницу Требиње ради указивања љекарске помоћи гдје су задобијене повреде проузроковале насилну смрт, која је наступила услијед искрвављења из пресјечених крвних судова дуж канала убодине врата и он је преминуо, док је Спасо побјегао са лица мјеста односећи нож са собом, да би накнадно приликом његовог проналска био пронађен и нож претресом куће А.М. по наредби суда
дакле, другог лишио живота на подмукао начин и другог тешко тјелесно повриједио,
2. Усљед догађаја описаног под тачком 1. Оптужнице, полицијски службеници ПУ Требиње су одмах почели тражити Милишић Спаса и истога убрзо пронашли и лишили слободе у близини мјесног гробља у мјесту Бихови бб, Требиње који је са собом те прилике имао двије пушке и то: пушку М-48 серијског броја Т-44436 са угравираном животињом-јелен на дрвеном кундаку напуњена са пет комада муниције 7,9 мм и метком у цијеви и ловачку пушку марке „Застава Југославија“ серијски број 31974 напуњена са два патрона, ознаке „Italy 12“, 33 гр специјал са патронима у цијеви пушке, као и 10 метака калибра 7,9 мм и ловачки појас зелене боје са 10 ловачких патрона калибра 12 мм, недозвољено их држећи и носећи без одговарајућих исправа о оружју супротно члану 8. став 2. Закона о оружју и муницији РС („Сл. Гл. РС број 26/16“), који предмети су изузети увиђајем са лица мјеста, 

дакле, неовлаштено држао и носио ватрено оружје и муницију чије држање и ношење  грађанима уопште није дозвољено,

3. Због описаних радњи под тачкама 1. и 2. Оптужнице полицијски службеници ПУ Требиње су уз сагласност Окружног јавног Тужилаштва Требиње и Наредбе Окружног суда у Требињу дана 11.02.2018. године извршили претрес породичне куће и помоћних просторија у насељу Бихови бб, Требиње, возила марке „Passat“ рег. ознака Ј79-Т-988 сиве боје и возила марке „Голф 2„ црвене боје, рег. ознака Т90-Е-660, које користи Милишић Спасо и у кући, у соби коју користи Милишић, у џепу тренерке црне боје марке „Адидас“ окачене на вратима собе, пронашли опојну дрогу биљну смолу- „хашиш“ у количини нето масе 37,3319 грама, ваљкастог облика тамно-смеђе до црне боје дужине око 8 цм и дебљине око 2,3 цм, која се добија из опојне дроге биљке Индијске конопље Cannabis sativa L, која припада групи халуциногених дрога из фамилије Cannabaceae, која је проглашена опојном дрогом и налази се на листи опојних дрога Табела I, редни број 13., коју је у претходно неутвђеном периоду Милишић набавио и држао ради продаје, знајући да је по члану 4. Закона о спречавању и сузбијању злоупотрбе опојних дрога БиХ („Сл.Гл. БиХ број 8/06“), забрањено њено посједовање и промет, која је одузета уз Потврду о привременом одузимању предмета број 17-02/1-6/18 од 11.02.2018. године. 

дакле, неовлаштено ради продаје држао супстанце или препарате проглашене за опојне дроге 


чиме је починио кривично дјело –Тешко убиство- из члана 125. став 1. тачка 1.) Кривичног законика Републике Српске, у стицају са кривичним дјелима -Тешка тјелесна повреда- из члана 132. став 1. КЗ РС,  -Недозвољена производња и промет оружја или експлозивиних материја- из члана 361. став 1. КЗ РС и -Неовлаштена производња и промет опојних дрога- из члана 207. став 1. Кривичног законика РС, а све у вези са чланом 56. истог Законика. 

Напомена:
„Потврђивање оптужнице против одређене особе не значи да је та особа заиста и одговорна за почињење кривичног дјела. Према принципу пресумпције невиности, свако се сматра невиним за кривично дјело док се правоснажном пресудом не утврди његова кривица“

